Harju-Madise uus kalmistu
Harju-Madise uus kalmistu on kalmistu Harju-Madise kihelkonnas, praeguse haldusjaotuse järgi Harju maakonnas Lääne-Harju vallas Madise külas. Kalmistu jääb Harju-Madise kirikust linnulennult umbes 1 km idakirdesse. Kalmistu rajati arvatavasti 20. sajandi teisel aastakümnel, sest sinna hakati matma 1915. aastal. Samal aastal ehitati ka surnukuur. Kalmistu tunnistati 1998. aastal riiklikuks kultuurimälestiseks.